Okresná prokuratúra Zvolen 
Trhová 7, 960 19 Zvolen 1

Sp. zn. : 3 Pv 199/14/6611	Zvolen, 3.7.2015
EEČ : 2-51-80-2015

U Z N E S E N I E

Trestná vec:	obvinený XXXXX  
Prečin:	Zatajenie veci podľa § 236 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Zvolen
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, 
sa v skúšobnej dobe, určenej uznesením prokurátora Okresnej prokuratúry Zvolen zo dňa 4.6.2014, spisová značka 3 Pv 199/14/6611, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
obvinený dňa 25.02.2014 v čase o 15.16 hod. vo Zvolene, okres Zvolen, v podchode železničnej stanice Zvolen - osobná našiel a zároveň si prisvojil mobilný telefón značky Nokia Lumia 925 IMEI: XXXXX s čiernym koženkovým puzdrom, ktorý tam približne v tom istom čase stratil poškodený XXXXX, nar. XXXXX, trvale bytom XXXXX, čím týmto svojím konaním spôsobil poškodenému škodu vo výške 302,45 €.

Uznesením prokurátora Okresnej prokuratúry Zvolen zo dňa 4.6.2014, spisová značka 3 Pv 199/14/6611, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	XXXXX  prokuratúry   Zvolen uznesením sp. zn. 3 Pv 199/14/6611 dňa 04.06.2014  postupom  podľa § 216 ods. 1 Tr. poriadku podmienečne zastavil trestné stíhanie vedené proti obvinenému XXXXX, nar. XXXXX v XXXXX, trvale bytom XXXXX pre prečin zatajenia veci podľa            § 236 ods.  1 Tr. zákona, ktorého sa dopustil na tom skutkovom základe, že obvinený dňa 25.02.2014 v čase o 15.16 hod. vo Zvolene, okres Zvolen, v podchode železničnej stanice Zvolen - osobná našiel a zároveň si prisvojil mobilný telefón značky Nokia Lumia 925 IMEI: XXXXX s čiernym koženkovým puzdrom, ktorý tam približne v tom istom čase stratil poškodený XXXXX, nar. XXXXX, trvale bytom XXXXX, čím týmto svojím konaním spôsobil poškodenému škodu vo výške 302,45 €.

	Predmetné uznesenie o podmienečnom zastavení trestného stíhania nadobudlo právoplatnosť dňa 17.06.2014. Skúšobná doba vo výmere 12 mesiacov uplynula dňa 17.06.2015. 

	Podľa § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam,  prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 

	Po uplynutí skúšobnej doby prokurátorka Okresnej prokuratúry Zvolen vykonala dokazovanie smerujúce k preskúmaniu správania sa obvineného XXXXX, v rámci ktorého vyžiadala správy z Obecného úradu  XXXXX, z Okresného úradu XXXXX, odboru všeobecnej vnútornej správy, z Obvodného oddelenia Policajného zboru XXXXX, odpis z registra trestov a preverila či obvinený nie je v súčasnosti trestne stíhaný   pre iný trestný čin spáchaný počas plynutia skúšobnej doby. Zo zabezpečených listinných podkladov vyplýva, že obvinený v priebehu skúšobnej doby viedol riadny život a nedopustil sa žiadneho protiprávneho konania vo forme trestného činu alebo priestupku.  

	Z vyššie uvedených listinných podkladov bolo nepochybne preukázané, že obvinený XXXXX v skúšobnej dobe viedol riadny život, čiže sú splnené podmienky na vyslovenie osvedčenia sa páchateľa podľa  § 217 ods. 1 Tr. poriadku, preto som rozhodla tak, ako je uvedené vo výrokovej časti tohto uznesenia.   

 	Právoplatnosťou rozhodnutia o tom, že sa obvinený osvedčil, nastávajú   účinky zastavenia trestného stíhania  podľa § 9 ods. 1 písm. e/ Tr. poriadku. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Martina Kováčová
prokurátorka